Varnas (simbolis)

Varnas (kranklys, juodvarnis) – Europos (germanų, skandinavų, finų, iš dalies rusų) liaudies simbolikoje varnas laikomas nelaimės simboliu. Būdavo manoma, kad varno pasirodymas reiškia artėjančia mirtį ar nelaimę, numirėlį ir pan.

 Varnas kaip simbolis 
Krankliai gyvena nuošaliose vietose, todėl jų pasirodymas gyvenvietėse būdavo retas įvykis, laikomas kažkuo ypatingu. Krankliai visaėdžiai, minta tiek augaliniu, tiek gyvūniniu maistu, tačiau būdami stambūs jie medžioja ir gana stambius gyvūnus (gervių jauniklius, kiškiukus ir kt.). Krankliai gyvena poromis, skraido neretai po vieną, todėl Europos krikščionių tautos neigiamai vertino kranklius kaip atsiskyrėlius, nemėgstančius kolektyvo, bendruomenės. Pravoslavai tradiciškai kranklius laikė nuodėmingo atsiskyrėliškumo simboliu („atsiskyręs kaip varnas“).

Šiaurės tautų (ypač Azijos ir Šiaurės Amerikos) tradicijoje krankliai labai gerbiami. Kranklys simbolizuoja pasaulio kūrėją, pirmąjį protėvį. Krankliais žavėdavosi dėl jų gebėjimo išgyventi dykose vietose (pvz., tundroje) ir gebėjimo mėgdžioti kitų gyvūnų balsus, juos laikė galingumo ir išminties simboliu. Todėl Šiaurės tautose (čiukčiai, koriakai, itelmenai ir kt.) krankliai buvo populiariais toteminiais gyvūnais (kartu su ereliu, vilku).

Dėl šių dviejų požiūrių sąveikos egzistavo ir tarpinis variantas (rusų, finougrų kultūroje), kai kranklius laikė išminties, įžvalgumo simboliu, bet su pesimizmo atspalviu – kartu ir blogo ženklo, pavojaus, nelaimių simboliu.

Pagoniškoje Rusijos kultūroje, susijusioje su skandinaviška ir ugrofiniška pagoniška kultūra, varnas kaip simbolis reiškė didžiulius skaičius nuo 10 mln. iki 100 mln. – „dešimt varnų“ reiškė 100 000 000.

 Varnas heraldikoje 
Heraldinis varnas beveik visada juodas, jo ginkluotė (snapas, liežuvis, nagai) ir juoda. Jis dažnas germanų heraldikoje. Heraldikoje varnas būna stovintis, pasiruošęs kautynėms, pasiruošęs kilti, ir t. t.
 Stovintis varnas – vaizduojamas profiliu, užčiaupęs snapą, su matomomis sparnų ir uodegos plunksnomis.
 Pasiruošęs kautynėms – prasižiojęs, iškištu liežuviu, pakelta dešine koja.
 Pasiruošęs kilti – prasižiojęs, pakeltais sparnais, ant kalvos.

Slavų heraldikoje varnas retas, jis pasitaiko ukrainiečių ir lenkų herbais.

 Varnas miestų herbuose 
Juodas varnas pavaizduotas:
 Houthulst komunos (Vakarų Flandrijos provincija, Belgija) herbe ir vėliavojeHouthulst (Municipality, Province of West Flanders, Belgium)
 Kryry kaimo (Čekija) herbe
 Lepoglava miesto (Kroatija) herbe
 Tkon miesto (Kroatija) herbe
 Westmount miesto (Kvebekas, Kanada) herbe
Varnas skydininkas:
 Meno salos herbeThe Isle of Man. The Coat of Arms
 Kanados heraldikos institucijos herbe (pusiau varnai, pusiau baltieji lokiai)Arms of the Canadian Heraldic Authority 

 Varnas kitoje simbolikoje 
 Baltimorės (JAV) amerikietiško futbolo komandos Baltimore Ravens pavadinime ir ženkleBaltimore Ravens
 Carleton universiteto Otavoje (Kanada) krepšinio komandos pavadinime ir ženkleCarleton Ravens
 JAV karo laivo USS Raven (MHC-61) emblemoje[http://www.tioh.hqda.pentagon.mil/Navy/USSRaven.htm  USS RAVEN/
 JAV elektroninės kovos lėktuvas EF-111 Raven pavadinime
 JAV fotožvalgybos bepiločio miniatiūrinio lėktuvo RQ-11 Raven pavadinime

 Šaltiniai 
 Похлебкин В.В. Словарь международной символики и эмблематики. М., 1994.
 Fox-Davies A.C. A Complete Guide to Heraldry. London, 1925.
 Flags of the World – https://www.fotw.info/flags/

Kategorija:Religinė simbolika
Kategorija:Heraldika